Foto: Vrou in kar vasgekeer ná ongeluk op snelwegFoto: ER24 Ses mense is beseer nadat twee voertuie Donderdag op die N2-snelweg in Durban gebots het. “Twee voertuie het gebots en een van hulle het teen ŉ versperring langs die pad tot stilstand gekom,” het Kyle van Reenen, ŉ woordvoerder van ER24, gesê. “Die bestuurder van die voertuig het matige beserings opgedoen, maar weens die erge skade aan haar voertuig was sy in haar voertuig vasgekeer en moes sy ŉ ruk wag sodat sy uit die wrak gesny kon word.” Sy is op die toneel gestabiliseer en na ŉ nabygeleë hospitaal geneem vir verdere behandeling. Die ander beseerdes is op die toneel behandel en na ŉ hospitaal geneem vir observasie.